google/wiki40b huggingface dataset:
Adolf Erik Nordenskiöld

Biografi

Adolf Erik Nordenskiöld ble født i Finland, og både studerte og tok sin doktorgrad ved universitetet i Helsingfors. Han disputerte i 1857. Karrieren i Finland fikk en plutselig slutt etter at Nordenskiöld holdt en festtale som opprørte de russiske myndigheter. Nordenskiöld var både liberal og finsk nasjonalist, og håpet at Finland skulle kunne gjøre seg fritt fra Russland, et syn som ikke var populært hos de russiske myndigheter.

Nordøstpassasjen

Etter å ha kommet til Sverige, ble Nordenskiöld i 1858 professor ved Naturhistoriska riksmuseets mineralogiske avdeling. Det var i denne egenskap og i statlig svensk regi, at han gav seg ut på sine første arktiske ekspedisjoner sammen med professor Otto Torell for å utforske Spitsbergen. Etter en stund opphørte den statlige støtten till Nordenskiölds eventyr, men denne fant da den private mesenen Oscar Dickson, som var grossist. Med Dicksons økonomiske bistand fortsatte Nordenskiöld å gjøre flere ekspedisjoner til det arktiske området. Han bar lenge på en interesse for å utforske muligheten for å reise fra Atlanteren til Stillehavet gjennom å seile nord for Sibir, den såkalte Nordøstpassasjen. Først 1878 fantes mulighetene for å sette i gang med dette. I tillegg til Dickson sto kong Oscar II som finansierer for vågestykket. Til sin disposisjon hadde han et ombygget hvalfangstfartøy som het Vega under befal av løytnant Louis Palander. 
Fartøyet Vega drog ut fra Tromsø den 21. juli 1878 og passerte Kapp Tsjeljuskin den 19. august, så langt alt vel. Men den 28. august frøs det fast og såvel Nordenskiöld som hans fartøy ble sittende i ti måneder i pakkisen. Tiden ble utnyttet til forskning,  først og fremst etnologisk sådan. Man studerte tsjuktsjerne, et isolert folkslag man kom i kontakt med. 
Til slutt endte eventyret i triumf, da fartøyet kom løs og kunne seile de siste 100 sjømilene til Beringstredet og fullbyrde sin reise til Stillehavet med alle deltagere i behold. Ryktet om bragden å ha funnet Nordøstpassasjen spredte seg over verden og hjemreisen ble en triumfferd rundt Asia og Middelhavet med sluttstasjon i Stockholm den 24. april 1880. Hele Stockholm var i festrus da Vega landet. På kongens ordre skulle Nordenskiöld ikke gå i land på svensk mark før ved slottet. Der stod ekspedisjonsmedlemmenes initialer skrevet i ildskrift. Den stolte finansier og konge, Oscar II, opphøyet Nordenskiöld til friherre og adlet Palander (som tok navnet av Vega) for deres bedrifter. En skriftlig redegjørelse for ekspedisjonenes ferd, eventyr og bedrifter ble gitt ut i fem bind.
Meningen med å forsere nordøstpassasjen var å åpne den som handelsvei. Dette var før den transsibirske jernbanen fantes. Drømmen gikk aldri i oppfyllelse. Vegaferden viste at det var umulig å utnytte nordøstpassasjen kommersielt. Det som ble ansett for å være den varige verdien av ferden var i stedet de vitenskapelige undersøkelser man gjorde, noe som egentlig ikke var hensikten, men en konsekvens av innefrysingen.  
Et monument over det som ble kjent som Vegaekspedisjonen, bekostet gjennom en innsamling til 50-årsjubileet, står ved Naturhistoriska Riksmuséet i Stockholm.
Lambertseter bad

Lambertseter bad er en svømmehall beliggende på Lambertseter i Oslo. Badet er eid av Oslo kommune, men har siden 2004 vært driftet av Lambertseter Svømmeklubb. Anlegget har et 25 meters basseng, badstue og eget område med trimapparater. Hallen har også mulighet for solarium.
Dannelsesreisen

Dannelsesreisen, også kalt The Grand Tour, har til formål å utvikle personligheten ved å gi den reisende innsikt i og forståelse av andre kulturer. Dannelsesreiser er gjerne langvarige reiser på måneder, halve eller hele år. Opprinnelig var slike reiser en del av den europeiske overklassens utdannelse og skriver seg tilbake fra ca. 1660. Også i den dansk-norske statsforvaltningen (1660–1814) var dannelsesreisen en del av de høyere embetsmennenes utdannelse. 
I relasjon til kunst virker dannelsesreisen slik at kunstneren kan bli inspirert til nye metoder som kan benyttes i arbeidet. Videre kan vedkommende studere andre lands museer, kunstsamlinger, bibliotek og teatre.
Den europeiske adelens klassiske dannelsesreiser, «Grand Tour», var i hovedsak slutt med den franske revolusjon, men reisene har tatt nye former og er i det 20. århundre blitt utviklet til turisme. 
I vår tid har InterRail og jorden rundt-reiser fått en beslektet rolle som dannelsesreise for norsk ungdom.

Reiseskildringer fra dannelsesreiser

Endel dagbøker og reiseskildringer fra dannelsesreiser har blitt utgitt i bokform etter at den reisende var kommet tilbake. Den kjente danske eventyrdikteren H.C. Andersen var blant dem som publiserte sine reiseinntrykk. Etter en reise (1840–41) til blant annet Italia, Malta, Hellas og Tyrkia, ga han i 1842 ut reiseskildringen En Digters Bazar. I 1857 var H.C. Andersen på besøk hos den engelske forfatteren Charles Dickens i England. I 1862–63 reiste han i blant annet Spania og Marokko, og skildret etterpå reisen i boken I Spanien.
Odd Solem

Organisering

Instruks utarbeides, organisasjonsstruktur – med ledelse, trafikkseksjon og etterforskningsseksjon i Naqoura – godkjennes av FC, og infrastrukturen kommer på plass. Skriveblokker og blyanter blir supplert med den mest grunnleggende utrustning: biler, skrivemaskiner og fotoutstyr. Like fullt er manglene store; spesielt når det gjelder sambandsutstyr – og særlig under utrykning nattetid. Forståelsen for behovene var der, erindrer Solem, men det var først da oberst Martin Vadset, UNIFILs DCOS og Norco, engasjerte seg, at det virkelig ble fart i

sakene. Etter to–tre måneder hadde avdelingen fått arbeidsforhold som gjorde at den kunne virke etter hensikten.– I kamp for fred side 227
Odonteus armiger

Utseende

En middelsstor (7-10 millimeter), plump, svart bille. Hannen av denne arten er lett å kjenne på at den på hodet har et langt, krumt, bakoverhøyd, bevegelig horn.  Hunnen har i stedet en kort tverrlist og to knøler. Hodet og pronotum er kraftig punktert, og pronotum har markerte valker på hver side. Dekkvingene har tydelige punktstriper. Som vanlig for tordivler er beina kraftige, velegnet for graving.

Levevis

De voksne billene kan finnes under tørr gjødsel. Larvene lever i lange ganger der det ser ut til at de i alle fall delvis lever av underjordisk sopp.

Utbredelse

Arten er utbredt i Europa nord til Danmark og det sørligste Sverige.
Urinsyre

Urinsyre er et organisk stoff, som dannes i mange dyr ved nedbrydning av nitrogenholdige stoffer. I pattedyr dannes det som mellomprodukt ved nedbrytningen av puriner, men omdannes i de fleste arter etterfølgende videre til allantoin. I mennesker og menneskeaper skjer den omdannelse ikke, men urinsyren anvendes i stedet som en viktig antioksidant i blodet, en tilpasning til at disse arter har mistet evnen til selv å danne askorbinsyre, en annen viktig antioksidant. I fugler og krypdyr dannes stoffet generelt som sluttprodukt for nedbrytningen av kroppens forskjellige nitrogenholdige stoffer, slik som nukleotider fra RNA og DNA, aminosyrer fra proteiner eller mange andre. I disse dyr utskilles det i fast form; i fugleskitt ses det som den hvite del av klatten. Urinsyre er ansvarlig for fugleskittens evne til å etse og ødelegge f.eks. bilers lakk.
Klepaker

Klepaker er et gammelt gårdsnavn som har sitt opphav fra Klepaker gård som ligger i Tjølling, som ligger i Larvik kommune. Gården ble delt i to deler; øvre og nedre. Når delingen fant sted er usikkert, men at delingen er eldre enn 1499, fins det dokumentasjon på.
Navnet heter på gammelnorsk, Kleppakr, da sammensatt av kleppr (klump eller fjellknatte) og akr (åker). Navnet skrives i 1398 Klæpakre, 1499 Kleppaker, 1528 Klepager, 1600 Klepagger, 1604 Klepager, 1838 Klepaker, 1886 Kleppaaker, senere Klepaker.
Roing under Panamerikanske leker 2011

Roing under Panamerikanske leker 2011. Roing er med som en av flere sporter i de 16. Panamerikanske leker som blir arrangert i Guadalajara i Mexico fra 14. til 30. oktober 2011. Totalt skal det konkurreres om 14 titler, åtte for menn og seks for kvinner.
To glade pirater

Handling

Kaptein Blackie (Terence Hill) er en notorisk pirat som ved en tilfeldighet får rede på en skiplast med spansk gull. Han legger så en plan for å finne skipet og dets verdifulle last. Han slår seg sammen med tre andre pirater, men det oppstår etterhvert komplikasjoner, og når det settes i gang et komplott mot ham blir nødt til å flykte. Han ankommer senere sitt skip bare for å oppdage at både båten og mannskapet har blitt tatt til fange av de andre tre piratene som har til hensikt å bruke det for å stjele gullet. Blackie klarer imidlertid å frigi sitt mannskap, men mister skipet sitt. Lederen for de andre piratene, Skull (Bud Spencer) blir nå hans fange og han bruker hans skip til å få kontroll over gullet. Det viser seg imidlertid at det omtalte skipet er lastet med sand og at gullet befinner seg et helt annet sted.

Om filmen

Den ble lansert på video av Esselte Video rundt 1983 og relansert på video av ScanVision på slutten av 1980-tallet under tittelen Elleville pirater.
VGs anmelder gav den terningkast en.
James Bryant Conant

Biografi

Etter studier ved Harvard University, avla Conant sin doktoreksamen i 1916. Under første verdenskrig tjenestegjorde han i den hæren med utvikling av giftige gasser.
Conant ble assisterende professor i kjemi ved Harvard i 1919 og utnevnt til professor i organisk kjemi ved samme universitet i 1929 med spesialisering i frie radikalers kjemi og strukturen til klorofyll. Han var en av de første til å utforske det komplekse forholdet mellom kjemisk likevekt og reaksjonshastighet i kjemiske prosesser. Han undersøkte biokjemien hos oksihemogloin og publiserte tre rapportert om hvordan man kan bruke polymerisert isopren til å skape syntetisk gummi.
I 1933 ble han valgt til rektor for universitetet og gjorde som det en rekke forandringer når det gjaldt opptakelsen av studenter og kravene til forskeres prestasjoner. I løpet av hans tid kunne kvinner for første gang bli antatt til medisinsk eller juridisk utdanning ved lærestedet.
Under andre verdenskrig spilte han en viktig organisatorisk rolle i arbeidet med å utvikle atombomben. 16. juli 1945 var han også en av de som var til stede ved Alamogordo når Trinityprøvesprengningen, den første sprengingen av en atombombe, ble gjennomført. Han var også medlem i komiteen som rådet president Truman til å bruke kjernevåpen i Japan i 1945.
I 1953 ble Conant utnevnt til High Commissioner i Vest-Tyskland for å overvåke gjeninnføringen av tysk suverenitet, og var i årene 1955–1957 var han USAs første ambassadør der.
Etter dette egnet han seg fremfor alt i utdanningsspørsmål, og engasjerte seg blant annet for en bredere sosial rekruttering til det høyere amerikanske utdanningssystemet.
Mellom 1965 og 1969 arbeidet Conant, som led av en hjertesykdom, med sin biografi, My several lives. Etter et slaganfall i 1977, ble han stadig dårligere. Han døde på et sykehjem i Hanover i New Hampshire 11. februar 1978. Hans legeme ble kremert og asken ble begravd i Thayer-Richards familiegrav på Mount Auburn Cemetery.
Breviclypeus

Utseende

Nokså små (9-12 millimeter), avlange, langbeinte, svarte gullbasse, dekkvingene vanligvis for det meste brunrøde. Det er nokså stor forskjell mellom kjønnene, hunnene er betydelig bredere enn hannene, hunnen av Breviclypeus plagosus har svarte dekkvinger. For øvrig er dekkvingene brunrøde eller brungule med en svart midtflekk i den bakre delen eller et par svarte flekker. Pronotums sider kan være lyse.

Levevis

Disse artene er livlige biller som flyr i solskinn. De besøker blomster for å ete pollen.

Utbredelse

Slekten er bare kjent fra Sør-Afrika.
Eplenikkers

Eplenikkers er en type lange, poseformede knebukser eller nikkers. Buksemodellen ble lansert som sports- og uniformsplagg allerede på 1860-tallet, men var særlig populært som fritidsplagg for menn og gutter i vestlig mote på 1930-tallet. Eplenikkers var lenge et typisk klesplagg for golfspillere.

Navn

Buksemodellen ble spøkefullt kalt eplenikkers på norsk fordi man kunne gjemme epler i buksebeina når man gikk på epleslang. På svensk ble buksetypen på tilsvarende vis kalt äppelknyckarbyxor, «epletjuvbukser», særlig når gutter gikk med dem. Betegnelsen i Sverige var ellers golfbyxor.
Buksene omtales på engelsk som plus four fordi bukselengden var pluss fire tommer i forhold til de vanlige knebuksene som ble kalt knickerbockers, på norsk forkortet til nikkers, egentlig en betegnelse for etterkommere av nederlandske innvandrere i New York; Knickerbocker er et nederlandsk etternavn som tidlig på 1800-tallet skal ha blitt brukt som kallenavn for «gammeldags, nederlandskættet aristokrat med umoderne langpipe og knebukser» i New York. Nederlenderne kalte for øvrig buksene buckhose, «hoser av bukkeskinn», et ord som etter hvert ble forkortet til bukser. Også på dansk, nederlandsk og fransk brukes betegnelsen plusfour. Et annet engelsk ord er golf nickers.

Kjente brukere

Den belgiske tegneseriehelten Tintin, som skal forestille en aktiv og ungdommelig reporter, ble fra starten i 1929 tegnet med eplenikkers i samtidens populære herremote. Figuren ble imidlertid modernisert med vanlige langbukser i seriene som kom på 1970-tallet.
Rinkeby tunnelbanestasjon

Rinkeby tunnelbanestasjon er en stasjon på Stockholms tunnelbane som trafikkeres av T-bane 3 (blå linje) og ligger mellom stasjonene Rissne og Tensta. Den ligger i fjell under Rinkeby sentrum, med inngang fra Rinkebytorget.
Stasjonen ble åpnet 31. august 1975 i forbindelse med at den blå linjen ble innviet. Stasjonen har to plattformer.
Dusty Anderson

Biografi

Ruth Anderson ble født 17. desember 1918 i Toledo i Ohio. Hun begynte karrieren som modell, men fikk etterhvert filmkontrakt hos Columbia Pictures. I 1944 hadde Anderson sin filmdebut i en mindre rolle i Cover Girl, med Rita Hayworth i hovedrollen. Frem til 1947 spilte hun i ti filmer til, der hun for det meste hadde mindre roller. I 1950 og 1951 hadde Anderson ukrediterte roller i Under My Skin og Take Care of My Little Girl, begge regissert av av hennes ektemann, Jean Negulesco. I 1961 adopterte de to jenter fra Italia.
Etter å ha trukket seg tilbake fra filmindustrien ble hun maler, og hadde flere utstillinger med verkene sine. 
Siden slutten av 1960-årene har hun bodd i Marbella i Spania.
Realisme (kunst)

Realisme brukes i hverdagsspråket synonymt med «virkelighetssans». Innen eldre kunst brukes begrepet om «det som imiterer virkeligheten». Innen flere perioder kan en se utvikling  der kunsten blir mer eller mindre realistisk.

Kunsthistorisk periode

Realismen som en kunsthistorisk periode vokste frem på midten av 1800-tallet.
I kunsthistorien regnes den fra ca. 1850–1870 og i litteraturhistorien er realismen en betegnelse for tiåret 1875–1885. Den beskrives som en motreaksjon til romantikken, hvor mennesket og samfunnet ble presentert på en urealistisk (romantisk) måte.

Bakgrunn

I 1840-årene begynte den industrielle revolusjonen å slå fart i Norge. Den førte med seg mange forandringer, som for eksempel endringer i næringslivet, folkevandring til Amerika, voksende industri, og nye sosiale grupper. De nye sosiale gruppene krevde sine rettigheter, og  mange flere mennesker enn før ble engasjert i politiske debatter. Det var ikke lenger en liten elite som diskuterte samfunnsspørsmål, debatten var åpen for alle som fulgte med. Politiske og litterære meninger kunne brytes, og skjønnlitteraturen ble for mange forfattere en måte å spre sitt budskap på.
Karol Beck

Karriere

25. oktober 2004, tapte Beck finalen i St. Petersburg Open mot Mikhail Youzhny, 6-2, 6-2. I 2005 testet han positivt på clenbuterol, og ble utestengt til 31. oktober 2007.

2007

Beck var ferdig med suspensjonen, og startet opp i november som en useedet spiller, som medførte kvalifiseringsrunder foran hver turnering. Som useedet spiller måtte han starte med challenger-turneringer og future-turneringer. I løpet av fem turneringer på seks uker, avsluttet han året som #581.
Lussi

Bakgrunn og forestillinger

Lussi-skikkelsen kan ha oppstått som en sammenblanding av den hellige Lucia («den lysende»), som ble feiret 13. desember, og djevelnavnet Lucifer («lysbringeren»). 13. desember var for øvrig vintersolverv i den julianske kalenderen og den lengste og mørkeste natta på året, og ble regnet som det også etter at datoene ble forskjøvet da den gregorianske kalenderen overtok fra 1700. Forestillingene om Lussi som hemmelighetsfull og kontrollerende trollkvinne skal i Norge særlig være kjent fra områdene fra Setesdal til kystdistriktene i Hardanger.
På samme måte som det nattlige spøkelsesrittet «oskorsreia» i jula, kunne Lussi i lussinatta komme med «lussiferda» eller «lussireia» («lussireidi»), et ridende følge av trollpakk. Lussi smakte på juleølet, kom med kakespaden, overvåket lefsebakinga i eldhuset og ropte ned i skorsteinspipa: «Inkje bryggja, inkje baga, inkje store eld hava!» For om grovarbeidet med tresking og spinning ikke var ferdig, baking og brygging til jul ikke var godt i gang og en ikke lot arbeidet hvile denne kvelden, kunne Lussi hevne seg i hus og fjøs. Hun og reia kunne komme over hustakene, skremme med fæle ansikter mot ruta, rase ned pipa og skade det og den som var i nærheten. Lussi representerte da de underjordiske; flere sagn forteller at hun er Adams første kone og ættemor til alle underjordiske, som Lilith i gammeljødisk tradisjon. Hulderfolket hadde selv glede av julefeiringa og passet på at både tidsregning og skikk og bruk ble fulgt.
Trollbryggeriet

Trollbryggeriet er et mikrobryggeri i Liabygda,som ligger i Stranda kommune på Sunnmøre. Bryggeriet startet opp i 2009. Det drives og eies av Kjartan Lied og Jørund Ringset. Bryggeriet produserer fem typer overgjæret ale i butikkstyrke, under varemerket Slogen. Bryggeriet produserte 30 000 liter i 2011.
Platja de la Nova Icària

Platja de la Nova Icària er en strand i Barcelona. Den ligger mellom Port Olímpic og Platja del Bogatell, og er den stranda som ligger tredje nærmest sentrum av byen. Den er vanligvis mye roligere og ikke like overfylt som Platja de la Barceloneta, og er mer å foretrekke for dem som vil slappe av. Sammen med Platja del Bogatell er den den stranda i byen hvor folk i gjennomsnitt oppholder seg lengst tid om gangen. Platja de la Nova Icària er utstyrt for mange ulike aktiviteter, og har blant annet et lekeområde, et pingpongbord og to sandvolleyballbaner.
Stranda er 400 meter lang og 63 meter bred.
Muzaffargarh kraftverk

Muzaffargarh kraftverk  er et kombinert gasskraftverk og oljekraftverk i Pakistan. Det har en installert produksjonskapasitet på 740 MW, fordelt på 2 blokker à 210 MW, og en større blokk à 320 MW. Anlegget stod ferdig i 1991. Brenselkilden er olje og naturgass.
Kim Arne Hagen

Tidlig karriere og utdanning

Hagen er vokst opp i Oslo i Lille Tøyen Hageby.
Ni år gammel begynte han i koret St. Hallvard-guttene, og da Hagen var 12 år gammel, så faren en annonse for audition til Skatten på Sjørøverøya. Auditionsangen var en sang Hagen hadde solo på i koret, nemlig Andrew Lloyd Webbers Pie Jesu. Hagen gikk på audition, og fikk hovedrollen Jim Hawkins. Som 12-åring var han også med i Mortimer and the Pancakes. I 2004 spilte han Tommy i filmen Olsenbanden jr. på rocker'n. Han var også med i Brødrene Dal og vikingsverdets forbannelse som viking.
Siden gikk Hagen på musikklinja på Foss videregående skole hvor han spilte i Fossrevyen, og han har siden regissert og koreografert flere skolerevyer i Oslo, blant annet på Persbråten, Berg og Fagerborg. Deretter gikk han på Bårdarakademiet i Oslo.
Johan Georg Forchhammer

Bakgrunn

Forchhammer ble født i Husum i Slesvig som den gang var del av Danmarks rike. Han var bror til August Friedrich Wilhelm Forchhammer og Peter Wilhelm Forchhammer.
Faren, Johan Ludolph Forchhammer, var lærer ved Borgerskolen i Husum (flyttet i 1803 til Tønder, hvor han var utnevnt til rektor ved skolen og første lærer ved skolelærerseminariet); moren var Margrethe Elisabeth født Wiggers. Begge foreldre var av sønderjysk slekt. Forchhammer fikk undervisning i Borgerskolen i Husum, siden i Tønder, inntil faren døde i 1810, og det skyldes vesentlig denne at sønnens interesse tidlig ble vakt for naturen i alminnelighet.

Forsker

Etter å ha studert ved Universitet i Kiel og Københavns Universitet i tiden 1815 til 1818 deltok han på den mineralogiske forskningsekspedisjonen til Bornholm sammen med Hans Christian Ørsted og Lauritz Esmarch, og hadde selv en betydelig andel i arbeidet. I 1820 tok han sin doktorgrad på en kjemisk avhandling, De mangano, og rett etter tok han en lengre reise til England, Skottland og Færøyene. 
I 1823 ble han lektor i kjemi og mineralogi ved Københavns Universitet, i 1829 professor i de samme emnene ved den nyetablerte Polyteknikum i København og i 1835 professor ved universitet i samme by. I 1848 ble han kurator ved det geologiske museum. I tiden 1835 til 1837 kom han med mange bidrag til den geologiske undersøkelsen av Danmark. Da Hans Christian Ørsted døde i 1851 ble han etterfølgeren som sekretær ved Det Kongelige Danske Videnskabernes Selskab og som direktør av Polyteknikum. 
I 1850 begynte han sammen med Japetus Steenstrup og Jens Jacob Asmussen Worsaae med forskjellige antropologiske utgivelser som fikk god faglig mottagelse. Han hadde selv en posisjon i det danske samfunnsliv og interesserte seg for praktiske spørsmål som å introdusere gass til København, etableringen av en brannstasjon ved Rosenberg og boringen av artesisk brønn. I 1865 fant han ut andelen av salt i sjøvann ved flere ulike prøvetakinger holdt seg konstant. Denne andelen ble kjent som Forchhammers prinsipp eller prinsippet av konstante proporsjoner.
En liste av hans bidrag til danske, engelske og tyske vitenskapsmagasiner finnes i Catalogue of Scientific Papers utgitt av Royal Society i London. Kanskje en av de mest interessant og nyeste er «On the Constitution of Sea Water at Different Depths and in Different Latitudes», i Proceedings of the Roy. Soc. xii. (1862–1863).
Han døde i København i 1865.
Tadsjikistans riksvåpen

Tadsjikistans riksvåpen ble antatt 28. desember 1993. Våpenet er et sirkulært emblem, med en gyllen krone og syv gylne stjerner som sentralmotiv. Kronen er et symbol på grunnprinsippene i Zoroastrisme. De syv stjernene står for Den hellige ånd og de seks skytsåndene for kveg, for ild, for metall, for jord, for vann, og for planter. Kronen viser også til det persiske ordet taj som betyr krone, hvorfra betegnelsen for Tadsjikere er avledet. Krone peker i denne forbindlsen mot at Sentral-Asia er «verdens krone» med sine høye fjell.
Nederst i emblemet en oppslått gull bok og de snødekkede Pamirfjellene med en oppstigende sol og solstråler. På hver side er emblemet omgitt av bomull- og hvete-aks. Omkring aksene er det et banner i nasjonalflaggets farger.

Historisk utvikling

Det nåværende riksvåpenet er modifisert fra den tidligere tadsjikiske sovjetrepublikkens riksvåpen som var bruk til Sovjetunionens oppløsning i 1991. Sovjetrepublikkens våpen var inspirert av Sovjetunionens riksvåpen.